**МОДЕЛ УГОВОРА О ЈАВНОЈ НАБАВЦИ СЕРВИС НОВИХ ИВЕКО ВОЗИЛА ЈН 12/3**

|  |  |
| --- | --- |
|  |  |

Закључен у Аранђеловцу, дана \*\*.\*\*. 2023. године, између:

1. **ЈКП „БУКУЉА“**, Аранђеловац, ул. Бранислава Нушића бр.1, ПИБ 100900371, матични број 7113323,рачунбр. 150-1685-30 отворен код Еуробанк Директна банке**,** које заступа в.д. директора Милан Јаћимовић., у даљем тексту наручилац,
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** ПИБ \_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_, текући рачун \_\_\_\_\_\_\_\_\_\_\_\_\_\_\_\_\_\_\_\_\_, отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту извршилац, *који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе/ подизвођачем, ПИБ\_\_\_\_\_\_\_\_\_\_\_\_\_\_\_\_\_, матични број\_\_\_\_\_\_\_\_\_\_\_\_\_\_\_\_\_\_\_.*

Уговорне стране констатују:

* да је Наручилац на основу члана 52. Закона о јавним набавкама (''Сл. гласник РС'' бр. 91/2019) и на основу позива за подношење понуда спровео отворени поступак јавне набавке услуга;
* да је Извршилац путем Портала јавних набавки доставио понуду и која је саставни део овог уговора;
* да је Наручилац у складу са чл. 146 Закона о јавним набавкама, на основу понуде Извршиоца и Одлуке о додели уговора бр. 04-\*\*\*\* од \*\*\*\*\*.\*\*\*\*\*.2023. године, изабрао Извршиоца за закључење уговора о јавној набавци.

**Члан 1.**

1.1. Предмет уговора је сукцесивна набавка сервис нових Ивеко возила, у свему према понуди извршиоца достављене путем Портала јавних набавки, која је изабрана као најповољнија од стране Наручиоца, а која чини саставни део овог уговора.

**Члан 2.**

2.1. Уговорне стране утврђују да је вредност уговора у укупном износу 1.500.000,00 динара без ПДВ-а односно 1.800.000,00 са ПДВ-ом.

Јединичне цене услуга које чине предмет уговора утврђене су у понуди Извршиоца

*(Уколико је понуђач паушалац вредност уговора се закључује на износ без ПДВ-а)*

**Члан 3.**

3.1. Наручилац се обавезује да цену услуга овог уговора утврђену према јединичним ценама из понуде извршиоца плати у року од 45 (четрдесет пет) дана од дана пријема исправног рачуна и радног налога испостављеног по свакој појединачно извршеној услузи.

3.2 Уколико цена услуге није изражена и предвиђена у понуди кроз Образац структуре цене из разлога јер се таква услуга није могла ни прецизно одредити по својој врсти и количини, у тренутку припремања конкурсне документације, тада се примењују цене норма сата услуге из Обрасца структуре цене, а за материјал и резервне делове примењиваће се цене материјала и резервних делова које не могу бити изнад тржишно упоредивих цена, нити више од званичних велепродајних цена овлашћеног увозника од којег исте набавља Извршилац услуге.

3.3.Извршилац услуга прихвата обавезу да, на захтев Наручиоца, у циљу контроле цена материјала и резервних делова који нису исказани у Обрасцу структуре цене достави Наручиоцу копије предрачуна/рачуна за материјале и резервне делове које уграђује, као и званични велепродајни ценовник или други одговарајући документ овлашћеног увозника (изјаву, потврду, и сл.) , из којег се може недвосмислено закључити да цене Извршиоца услуге за материјал и резервне делове нису веће од велепродајних цена овлашћеног увозника, нити веће од упоредивих тржишних цена.

Наручилац задржава право да након што је обавештен о процени Извршиоца услуга, одустане од отклањања кварова или неисправности када процени да је отклањање истих у несразмерној вредности са вредношћу возила или уколико утврди да цена није у складу са понуђеним ценама, односно није у складу са велепродајним ценама на тржишту уколико су у питању цене резервних делова и материјала који нису исказани у Обрасцу структуре цене.

**Члан 4.**

4.1. Извршилац се обавезује да услугу пружа сукцесивно, тј. по налогу наручиоца, у току целог периода важења уговора.

Место пружања услугe је у сервису понуђача који може бити удаљен највише до 70 км од седишта наручиоца \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(на линију уписати локацију сервиса).

4.2. Рок за извршење услуге сервиса возила не може бити дужи од 5 радних дана од дана када Извршилац услуге преузме возило у рад. Изузетно, када се квар не може отклонити у том року, Наручилац и Извршилац услуге постижу сагласност о разумном року извршења услуге.

4.3. Пружање услуга започиње након што Извршилац услуге прими возило и радни налог од стране Наручиоца и обухвата детекцију квара, демонтажу дела са возила, поправку неисправног дела, уградњу дела на возилу и пуштање возила у рад. Сервисирању комуналних возила Извршилац услуге приступа након што се Наручилац писаним путем сагласи са резултатом детекције, односно утврђеним кваровима, те врстом и количином потребних услуга, резервних делова или материјала за отклањање насталог квара.

**Члан 5.**

5.1. Уколико извршилац закасни са извршењем услуге из члана 1. овог уговора, обавезан је да за сваки дан закашњења плати Наручиоцу износ од 0,2% укупне уговорене вредности, из члана 2. став 1. овог уговора, с тим да укупан износ уговорене казне не може прећи 5% уговорене вредности из члана 2. став 1. Уговора.

5.2. Уколико Извршилац не изврши све своје уговорене обавезе или их изврши делимично, обавезан је да плати Наручиоцу уговорну казну у висини од 5% укупне уговорене цене из члана 2. став 1. овог уговора.

5.3. Право Наручиоца на наплату уговорне казне не утиче на право Наручиоца да захтева накнаду штете.

**Члан 6.**

6.1. Извршилац се обавезује да услугу изврши у свему у складу са правилима струке.

6.2. Гарантни рок на пружене услуге и уграђене резервне делове и материјал не може бити краћи од 6 месеци ( \_\_\_\_\_\_ уписати ако је већи гарантни рок) од дана пружене услуге/ уградње резервних делова и материјала и потписивања Записника о квалитативном и квантитативном пријему услуге.

6.3 Извршилац услуге је дужан да у гарантном року, о свом трошку отклони све недостатке који су у вези са пруженим услугама и уграђеним резервним деловима и материјалима.

У случају да Извршилац Наручиоцу изврши услугу која има недостатака у погледу квалитета, то ће се записнички констатовати и Извршилац ће бити у обавези да у разумном року, не дужем од 48 часова, а о свом трошку отклони евентуалне недостатке

6.4. У случају поновљене рекламације, Наручилац задржава право раскида овог Уговора и право на накнаду настале штете.

6.5. Рекламација се подноси путем средстава електронске поште, уколико је ово средство комуникације онемогућено из било ког разлога рекламација се подноси писаним путем.

6.6. Ако се покаже неки недостатак који се није могао открити уобичајеним прегледом, наручилац је дужан да у року од 2 (два) дана о том недостатку писменим путем обавести извршиоца.

6.7. У случају да је Извршилац знао или морао знати за недостатке, Наручилац има право да се на те недостатке позове и када није извршио своју обавезу да прегледа возило, да благовремено обавести Ивршиоца о уоченом недостатку, као и кад се недостатак показао тек по протеку рока од 10 (десет) календарских дана од извршења сервиса возила Наручиоцу.

**Члан 7.**

7.1. Јединичне цене утврђене у понуди Извршиоца, су фиксне и не могу се накнадно мењати.Осим вредности услуга, цена обухвата и све остале зависне трошкове Извршиоца.

**Члан 8.**

8.1. Извршилац ће делимично извршити предметну набавку преко подизвођача Предузећа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести назив* *подизвођача)*, са седиштем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести адресу подизвођача)*, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_, у делу набавке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(навести део набавке коју ће извршити подизвођач)*. 8.2. Извршилац у потпуности одговара Наручиоцу за извршење уговорених обавеза, те и за извршену услугу од стране подизвођача, као да их је сам извео.

**Члан 9.**

9.1.Уговорне стране су сагласне да се уговор закључује на временски ограничен рок трајања до 28.02.2024. године или до утрошка средстава из члана 2. овог уговора.

9.2.Уколико уговор не буде реализован до износа наведеног у члану 2. овог уговора у периоду важења уговора, Извршилац нема право да захтева његову реализацију.

9.3.Уговорне обавезе које доспевају у 2024. години биће реализоване највише до износа средстава који ће за ту намену бити одобрен.

**Члан 10.**

10.1. Уговорне стране су сагласне да се потраживање из овог Уговора не може пренети на треће лице без писмене сагласности Наручиоца.

**Члан 11.**

11.1. Свака уговорна страна може отказати Уговор са отказним роком од 30 (тридесет) дана од дана достављања писменог обавештења о отказу.

11.2. Уколико једна од уговорних страна не извршава обавезе, као и ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења на начин одређен законом којим се уређују облигациони односи.

11.3. Извршилац може да раскине уговор и без отказног рока ако је очигледно да наручилац неће моћи да испуни уговор ни у накнадном року.

**Члан 12.**

12.1. На питања која нису регулисана овим уговором примењиваће се одредбе Закона о облигационим односима, као и остали позитивно правни прописи који регулишу ову материју.

**Члан 13.**

13.1.Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

13.2. Све евентуалне спорове који могу настати по овом Уговору уговорне стране ће решавати споразумно, а у случају да се не могу договорити, утврђује се надлежност Привредног суда у Kрагујевцу.

**Члан 14.**

14.1. Овај уговор ступа на снагу даном закључења.

**Члан 15.**

15.1. Сва одступања од овог уговора уговрне стране ће дефинисати анeксом уговора.

**Члан 16.**

16.1. Овај уговор је сачињен у 6 (шест) истоветних примерака, од којих свака уговорна страна задржава по 3 (три) примерка.

**ИЗВРШИЛАЦ НАРУЧИЛАЦ**

\*\*\*\*\*\*\*\*\*\*\*\*\*\*\*\*\*\*\*\*\*\*\* \*\*\*\*\*\*\*\*\*\*\*\*\*\*\*\*\*\*\*\*\*\*\*

***Напомена: Модел уговора понуђач не треба да попуњава и да учитава у оквиру своје е-понуде. Модел уговора служи како би се понуђачи упознали са садржином уговора који ће бити заључен са најповљнијим понуђачем.***

***После доношења одлуке о додели уговора модел уговора биће попуњен у складу са понудом понуђача, потписан од стране наручиоца а затим, достављен понуђачу на потпис у законском року.***